**ZAHTJEV ZA NADOKNADU SREDSTAVA**

Zahtjev se dakle na kraju printa, pečatira, potpisuje i šalje. Inače, možemo ga i direktno poslati na odabranu mail adresu admina ili ga admin može preuzeti iz backenda aplikacije…

*Na kraju svakog izvještajnog razdoblja/kvartala:*

*1. siječnja – 31. ožujka = I. kvartal*

*1. travnja – 30. lipnja = II. kvartal*

*1. srpnja – 30. rujna = III. kvartal*

*1. listopada – 31. prosinca = IV. kvartal*

*Najkasnije 10 dana od zadnjeg datuma tog kvartala, svako oporavilište treba automatski generirati tablice za strogo zaštićene jedinke, zaplijenjene jedinke i jedinke invazivnih vrsta koje su bile u oporavilištu u tom razdoblju, a uz to aplikacija automatski popunjava i obrazac ZNS-a za taj kvartal. ZNS i tablice bi trebale ostati pohranjene negdje u aplikaciji na mjestu namijenjenom za nadoknadu sredstava (može u matičnim podacima i tako za svako oporavilište), pa kada oporavilište to napravi, tada svi koji imaju status admina, trebaju zaprimiti e-mail u kojem ga se o generiranju izvješća od strane oporavilišta obavještava, pa ga on može i pogledati. Original ZNS-a i tako trebaju vlastoručno potpisati, pa nema previše smisla da se svi dokumenti šalju mailom, kada se one koji su generirani može naći u aplikaciji. Aplikacija bi tijekom generiranja trebala signalizirati oporavilištima ako nešto od podataka nije popunjeno od obaveznih polja te omogućiti ispravak ili unošenje tih podataka da se ZNS i tablice mogu ispravno generirati.*

**1. Životinje**

***Opća napomena: svi padajući izbornici trebaju biti smješteni negdje u matičnim podacima i trebaju se moći nadopunjavati s novim podacima te deaktivirati ili brisati od stane admina***

Životinja se povezuje s prvim oporavilištem automatski, a moguće je da promijeni oporavilište

*Mislim da bi se kod prvog upisa odmah trebalo razdvojiti od početka da li se radi o:*

*a) strogo zaštićenoj*

*b) zaplijenjenoj/oduzetoj ili*

*c) invazivnoj jedinki, a onda dalje odabirati ostale niže navedene podatke.*

a) Broj istovremeno zaprimljenih životinja iste vrste

<ako je odgovor 1>

b1)Evidencijski broj životinje (automatsko generiranje broja jedinke za oporavilište, odvojeno za strogo zaštićene i za zaplijenjene životinje) Potreban je primjer kako bi taj broj trebao izgledati uz objašnjenje kako se generira

*Broj koji se generira treba biti jednak za sve i smatram da je najbolje da u sebi sadrži godinu u kojoj je jedinka zaprimljena, zatim neki slovni kod koji je jedinstven za svako oporavilište, te nakon toga redni broj životinje. Ne znam da li brojeve treba razdvajati za* ***strogo zaštićene, posebno za zaplijenjene, a posebno za invazivne jedink****e, no svakako treba predvidjeti da je taj broj neponovljiv i da ima bar 5 znamenki.*

*Npr****. 21AW/00001, 22MO/02345****. Pri tome bi svako oporavilište imalo neku svoju skraćenicu (pretpostavljam već kod inicijalnog upisa oporavilišta-npr. AWAP- AW, Sokolarski centar-SC, Plavi svijet PS….) koja će se kasnije kod unosa jedinki reflektirati u evidencijskom broju.*

*Ako se odlučite na varijantu da se odvajaju brojevi za SZ, zaplijene i invazivce, onda bi se to trebalo vidjeti u broju-npr. 21AW/SZ-0001, 21SC/ZO-12345; 21MO/IV-02468*

*Također, treba imati na umu da se životinje mogu prebacivati iz jednog oporavilišta u drugo, a da se u tom slučaju evidencijski broj povlači za jedinkom i ostaje negdje da se može utvrditi slijedivost životinje.*

ILI <ako je odgovor 2 ili više> Od kojeg broja se životinje smatraju grupom: 2 ili više? *Da.*

*Može se kod upisa npr. postaviti inicijalni izbor: zaprimljena a) 1 jedinka ili b) grupa (dvije ili više jedinki iste vrste u jednoj transakciji)…*

b2) Evidencijski brojevi životinja (automatsko generiranje brojeva prema broju unesenih životinja, zasebni evidencijski brojevi, ali jedna zapljena uz koju će se vezati svi ostali zajednički podaci i dokumenti. Treba omogućiti da se iz ukupnog broja jedinki može brisati jedna ili više jedinki u slučaju uginuća ili premještaja. Kod premještaja životinja već upisani podaci u evidenciji prenose se, a dodjeljuje se novi broj, uz vidljivi stari) Potreban je primjer kako bi taj broj trebao izgledati uz objašnjenje kako se generira –

*Npr. životinja je prvi put ikada zaprimljena u oporavilište u AWAP-u u 2021. godini i dobila je ev. broj 21AW/00001, pa je u 2022. premještena u Ruščicu i tamo dobiva broj 22RU/00234 (dakle sljedeći slobodni broj u Ruščici za tu godinu), no sa životinjom se povlače i svi podaci koji su do sada upisani uz tu jedinku(samostalno) ili je došla u grupi pa se od nje izdvojila.*

**c) Životinja**-e spada-ju u <padajući izbornik> 1. Strogo zaštićene vrste iz prirode ILI 2. Oduzete i/li zaplijenjene jedinke ILI 3. Invazivne strane vrste

*[U nastavku slijede polja u slučaju odabira opcije c1.]*

d) Znanstveni naziv vrste <izbornik sadrži podatke iz kataloga vrsta koji se sastoji od tri popisa>  
Molimo dostavu Unijinog popisa invazivnih stranih vrsta i Crne liste invazivnih vrsta RH te popisa životinja navedenih na prilozima A i B Uredbe (EZ) br. 338/97. Za povezivanje s podacima na web stranici UN WCMC Species+ bi trebali koristiti API <http://api.speciesplus.net/>, pitanje je tko će se prijaviti ovdje <http://api.speciesplus.net/users/sign_up>)

*Popise dostavljamo. Prijava u API ovisi o tome da li se može vezati uz administratora i pa će se ta jedna prijava automatski reflektirati na status korisnika (onda će pod tom prijavom povezivati podatke iz Species+ svi korisnici koji unose podatke (admin i oporavilišta)-ovo je IT pitanje, pa bi trebalo povezivanje pojasniti nama da ga možemo ispitati s izrađivačem Species+ (ako je potrebno) i našom IT službom*

Planira se mogućnost vezanja na katalog vrsta RH koji će biti sastavni dio CroFAUNA baze. – u kojoj je fazi?

Suodnos svih tih popisa, (ne)podudaranje podataka?

*Popisi invazivnih vrsta i crne liste su odvojeni i biraju se kod inicijalnog unosa invazivnih životinja, za SZ je odvojen popis, a za vrste s priloga Uredbe je također odvojen. Moguće je preklapanje popisa SZ vrsta i nekih vrsta na Uredbi, ali to ne bi trebao biti problem ako se životinje odvoje u tri početne kategorije, pa će se automatski odabirati s kojeg popisa se unosi naziv jedinke. Dakle, oporavilište odmah čim krene unositi životinju u aplikaciju treba znati da li su to SZ životinje iz prirode RH, zaplijenjene jedinke ili invazivci.*

U slučaju unosa životinje s ograničenog popisa 30-ak strogo zaštićenih vrsta u RH, aplikacija administratoru šalje automatsku poruku e-pošte s podacima o toj jedinki

e1) Spol <izbornik> *M (mužjak), Ž/F (ženka), N (nije moguće odrediti)*

e2) Dob jedinke <izbornik> ADL, JUV, SA, (adultna, juvenilna, subadultna,)

*Ja bih uz ovaj padajući izbornik dodatno stavila polje za upis brojke procijenjene dobi u godinama, jer ako ostavimo ili upis brojk ili izbornike, onda se cjenik ne može povećati 30% za juvenilne jedinke s popisa prioritetnih vrsta jer računalo neće moći prepoznati kojoj kategoriji životinja pripada (samo prema unesenoj brojci).*Što se dešava kod grupnih prihvata, spol i dob se unose za npr. svaku kornjaču?

*Svi podaci uneseni za prvu životinju se kopiraju na toliko životinja koliko ih je zaprimljeno, te se svi podaci i dokumenti koji se kod upisa i naknadno unose kopiraju na cijelu unesenu grupu. Dodatno se onda kod te grupe može u svakom pojedinačnom upisu mijenjati spol, dob i ostali podaci koji su specifični za tu jedinku, uključujući i način držanja (ako se neke životinje u grupi moraju kasnije izdvojiti radi lošeg zdravstvenog stanja)*

f) Vrsta oznake <izbornik> otvoreni prsten, zatvoreni prsten, mikročip, odašiljač, krilna markica, ušna markica, neoznačena, ostalo. Uz odabranu oznaku mogućnost dodavanja fotografije <upload> i same oznake <unos> brojevi, slova ili kombinacija, bez razmaka i posebnih znakova; osim za ostalo)

g) Veličina životinje <izbornik> ovisno o sistematskoj kategoriji prema veličinama iz cjenika Molimo dostavu svih cjenika-

*Cjenik osnovne skrbi dostavljamo (Prilog III), s naglaskom na činjenicu da kod odabira neke sistematske skupine (konkretno ptica i sisavaca koje su navedene u Prilogu II) cijena proširene skrbi je 200 kn po danu, a za juvenilne primjerke tih vrsta dodatno 30% više (to je vezano uz unos dobi) –taj prilog II je podskup popisa svih strogo zaštićenih vrsta koje također dostavljamo. Proširena skrb za jedinke prioritetnih vrsta oporavilište može koristiti max 10 dana tijekom cjelokupnog razdoblja držanja te jedinke i taj iznos ne moraju koristiti u jednom neprekidnom periodu, nego u više isprekidanih razdoblja, no aplikacija treba ograničiti na maksimalno 10 dana za svaku životinju.*

h) Datum pronalaska životinje <kalendar ili nije poznato>

i) Lokacija na kojoj je životinja pronađena <unos GPS koordinate ili unos opisno ili nije poznato> Da li da stavimo mogućnost uploada fotografije? *Ne treba fotografija. Ovo polje može biti slobodan upis za početak, a kasnije se eventualno u budućnosti može razmišljati o nadgradnji i povezivanju s nekim aplikacijama koje imaju geolokaciju.*

j) Okolnosti i način pronalaska životinje <unos ili nije poznato>

k1) Stanje u kojem je životinja pronađena <izbornik + dodatni unos + upload za sve odgovore> iscrpljena/dehidrirana-bez vanjskih ozljeda ili ozlijeđena/ranjena ili otrovana ili bolesna ili uginula ili ostalo

k2) Razlog zaprimanja životinje u oporavilište – isto kao k1? *Isto kao i k1*

k3) Stanje životinje u trenutku zaprimanja u oporavilište – isto kao k1 osim u slučaju promjene stanja pronalazak – predaja? Ili je to dodatni tekstualni opis stanja životinje kod zaprimanja?

l) Ovisno o c1 <padajući izbornik> Nalaznik životinje za strogo zaštićene jedinke iz prirode

m) Osobni podaci o nalazniku/vlasniku/nadležnoj službi koji su predali životinju oporavilištu <unos> Koje bi osobne podatke bilo dobro unesti, koje dokumente uploadati (zbog uputa korisnicima)?

n) Lokacija preuzimanja životinje <izbornik> u oporavilištu, izvan oporavilišta – preuzeli djelatnici oporavilišta ili izvan oporavilišta – preuzela druga služba

o) Datum zaprimanja u oporavilište <kalendar>

p) Način držanja životinje <izbornik> solitarno ili u grupi (ako se odabere oboje, treba predvidjeti i unos datuma od-do za obje opcije)

r) Hibernacija/estivacija <izbornik> da ili ne (ako se odabere da, treba predvidjeti i unos datuma od-do)-

*Tijekom hibernacije cijena osnovne skrbi je 0,00 kn i to se oduzima od ukupne cijene, a tijekom nje ne može se pružati niti proširena skrb niti pravdati bilo koji drugi troškovi (za tu/te jedinke).*

s) Provođenje proširene skrbi: ovisi o polju d <izbornik> da ili ne (ovo polje se pokazuje samo za SZ vrste koje se navode u Prilogu II. Pravilnika o oporavilištima za divlje životinje ili za neke zaplijenjene jedinke, ali samo od strane administratora) Molimo pojašnjenje

t) Razdoblje provođenja proširene skrbi <kalendar> (Proširena skrb u maksimalnom trajanju od 10 dana se može bilo kada uključiti i isključiti tijekom boravka životinje u oporavilištu, pa kalendar ne smije dopuštati odabir razdoblja pružanja ove vrste skrbi više od 10 dana). Moguće je da ukupno 10 dana bude raspoređeno u više od-do razdoblja unutar ukupnog boravka? *Moguće je.*

u) Opis postupanja sa životinjom za vrijeme smještaja u oporavilištu <unos> ovisi o d (za sve SZ vrste, ali i za svaku pojedinu zapljenu neovisno o broju zaplijenjenih jedinki) <upload> Kakvi se pdf-ovi tu očekuju (zbog uputa korisnicima)?

*Ne ovisi o d), nego o svakoj životinji pojedinačno (što se s njom radi ovisi o stanju u kojem je zaprimljena i o proširenoj skrbi). Pdf koji se može uploadati je dokumentacija od vanjskih usluga, ponajprije veterinara) ili drugih dokumenata kojima mogu potkrijepiti navode iz opisa postupanja (računi, putni nalozi i sl.).*

v) Datum prestanka skrbi o životinji <kalendar>

z) Razlog prestanka skrbi o životinji <izbornik> + <unos> Jedinka se pušta nazad u prirodu (unos lokacije puštanja ili GPS koordinate) ili Jedinku nije moguće vratiti u prirodu nego joj se osigurava trajni boravak izvan oporavilišta (naziv pravne/fizičke osobe ili institucije gdje se jedinka zbrinjava) ili

Usmrćivanje: izvedeno u oporavilištu ili vanjska usluga (prema tome se odabire cijena iz Priloga III. Pravilnika o oporavilištima za divlje životinje) – molimo dostavu

*Ako se odabire cijena iz Priloga III. ona je fiksna i iznosi 100,00 kn, a ako je izvršena po vanjskoj usluzi, onda je to iznos naveden na računu koji se treba moći ručno upisati (definirano polje s valutom u HRK) i upload računa uz to*

x) Ukupan broj dana proveden u oporavilištu: ovisi o poljima o i v <izračun> (ako je jedinka bila smještena u više oporavilišta, odvojeno se prikazuje broj dana proveden u pojedinom oporavilištu)

y) Eutanazija <izbornik> da ili ne (ako da, treba omogućiti <upload> računa i <unos> iznosa)

*[U nastavku slijede različita polja u slučaju odabira opcije c2. u odnosu na c1.]*

h) Datum zaplijene životinje

i1) Mjesto zapljene <*izbornik (unutrašnjost RH ili granični prijelaz) ) > plus navod mjesta ili graničnog prijelaza (npr. GP Karasovići ili Zagreb, Radnička cesta 80*<

i2) Vrsta i broj dokumenta temeljem koga je izvršena zapljena <*upis vrste i broja dokumenta + upload dokumenta ili fotografije>*

l) Nadležna služba koja je izvršila zapljenu < >*izbornik*

bez k2, m, n, jesu li potrebna polja k1 i k3? Treba ostaviti k3)-stanje u kojem je zaprimljena životinja u oporavilište

*[U nastavku slijede ista polja u slučaju odabira opcije c3. u odnosu na c1.]*

d, e1, e2, i, m, n, o, v, x, y + l) <izbornik i unos> Nalaznik, vlasnik ili nadležna služba

*Za invazivne vrste ne treba prikazivati izračun skrbi, jer se troškovi, bez obzira na broj dana koji je svaka životinja provela u oporavilištu ne nadoknađuje od strane Ministarstva, nego samo trošak eutanazije (100,00 po cjeniku iz Priloga III ili stvarni trošak po ispostavljenom računu veterinara koji je obavio eutanaziju). L (nadležna služba koja je izvršila zapljenu) ne spada ovdje, taj podatak imamo pod vlasnik/nalaznik/nadležna služba*

**2. Cjenik** (može li admin mijenjati sve cijene?) *Da*

a) Cijena osnovne skrbi po danu: ovisi o poljima d / p / e (JUV) / p (hibernacija/estivacija-da: dok je životinja u hibernaciji/estivaciji cijena osnovne skrbi iznosi 0, a proširena skrb se ne može uopće pružiti, tj. odabrati)

Proširena skrb se može pružiti samo za one vrste s Priloga II i (kod strogo zaštićenih vrsta) i kod zaplijenjenih za koje admin da svoje dopuštenje (isto po 200,00 kn dnevno), za invazivne je nema

b) Cijena proširene skrbi: ovisi o d.

*Ne, ona je uvijek 200,00 kn dnevno, maksimalno 10 dana.*

**3. Kvartalni zahtjev oporavilišta za nadoknadu sredstava**

a) Datum podnošenja zahtjeva <kalendar>

b) Datum izrade izvješća u aplikaciji <automatski>

c) Izvješće izradio/la <padajući izbornik ili unos?> *Odgovorna osoba navedena u aplikaciji kod ovlaštenja, tj. upisa oporavilišta*

d) Oporavilište (automatski se povlače naziv, OIB, ovlaštena osoba, IBAN, naziv banke i datum ovlaštenja)

e) Izvještajno razdoblje <kalendar od-do> ili <izbornik> 1.,2.,3. ili 4. kvartal? *Vidite sami početak ovog dokumenta*

*1. siječnja – 31. ožujka = I. kvartal*

*1. travnja – 30. lipnja = II. kvartal*

*1. srpnja – 30. rujna = III. kvartal*

*1. listopada – 31. prosinca = IV. kvartal*

f1) Strogo zaštićene vrste iz prirode <izbornik> uneseni evidencijski brojevi životinja aktualni u odabranom kvartalu. *Neke životinje se mogu provlačiti u izvješćima kroz više kvartala, ali uvijek nose isti evidencijski broj.*

f2) Ukupni trošak <izračun> osnovna skrb (može biti samostalno držana, pa onda u grupi-i to treba razdvojiti) + proširena skrb - broj dana provedenih u hibernaciji/estivaciji + cijena eutanazije

g1) Oduzete i/ili zaplijenjene jedinke <izbornik> uneseni evidencijski brojevi životinja aktualni u odabranom kvartalu

g2) Ukupni trošak <izračun> osnovna skrb (može biti samostalno držana, pa onda u grupi-i to treba razdvojiti) + proširena skrb - broj dana provedenih u hibernaciji/estivaciji + cijena eutanazije Je li moguća proširena skrb zaplijenjenih životinja? *Vidi komentare i objašnjenja gore pod 1. s) i 2.a)*

h1) Invazivne vrste <izbornik> uneseni evidencijski brojevi životinja aktualni u odabranom kvartalu *Neke životinje se mogu provlačiti u izvješćima kroz više kvartala, ali uvijek nose isti evidencijski broj.*

h2) Ukupni trošak <izračun> Broj eutanazija (prema paušalu) Molimo pojašnjenje Za

h3) Ukupni trošak <izračun> Broj eutanazija (prema dostavljenim računima) prema polju 1.y

i) Ostalo <unos> Molimo pojašnjenje. *Ovo nije unos, nego upload računa za eutanaziju pod h3.*

j) Ukupno <izračun>

Napomene iz obrasca zahtjeva za nadoknadu sredstava oporavilištima za divlje životinje + export u pdf

**4. Ostala izvješća**

a) Godišnje izvješće za strogo zaštićene jedinke smještene u oporavilištu za period od 1.1. do 31.12. svake godine

b) Godišnje izvješće za zaplijenjene jedinke smještene u oporavilištu za period od 1.1. do 31.12. svake godine

c) Godišnje izvješće za jedinke invazivnih stranih vrsta smještene u oporavilištu za period od 1.1. do 31.12. svake godine

Godišnja izvješća se generiraju automatski? *Mogu se generirati u ponoć 31. prosinca, tj. 1. siječnja svake godine i pohraniti u matičnim podacima za svako pojedino oporavilište, a možemo napraviti i da se mogu generirati naknadno, po zahtjevu admina ili službenika*

d) Izvješća 4.a, 4.b i 4.c u stvarnom vremenu na bilo koji odabrani datum

e) Izračun ukupnog boravka i troška za pojedine jedinke, vrste, zapljene ili sistematske kategorije

**5. Filteri**

Aplikacija treba predvidjeti mogućnost pretraživanja podataka po svim upisnim poljima (izuzev onih koja su predviđena za slobodan upis)